钦定古今图书集成/明伦汇编/闺媛典/第026卷 > 金光昊妻谢氏
## 钦定古今图书集成/明伦汇编/闺媛典/第026卷 > 金光昊妻谢氏

按《滁州志》：“谢氏，文林郎金光昊妻。性纯孝，姑吴氏疾
废，氏寝处侍汤药。夫为姑卜兆，每购一地，氏辄脱簪
珥以成。侄鉴早孤，失乳，以米汁食已，女专乳之，得永
叔氏一线。捐奁为侄琮及甥胡维城聘妇，赎胡氏女
之流落者。如此类事，难以枚举。温恭和下，教子以义
方。后封孺人。”